रिपब्लिक (प्लेटो)
रिपब्लिक (मूल यूनानी नाम : "Πολιτεία / पॉलीतिया" ) प्लेटो द्वारा ३८० ईसापूर्व के आसपास रचित ग्रन्थ है जिसमें सुकरात की वार्ताएँ वर्णित हैं। इन वार्ताओं में न्याय (δικαιοσύνη), नगर तथा न्यायप्रिय मानव की चर्चा है। यह प्लेटो की सर्वश्रेष्ठ रचना मानी जाती है।
रघुवंश (साहित्यकार)
समाजवादी विचारधारा के पोषक डॉ॰ रघुवंश ने अपनी कलम से लेखन की विविध विधाओं में उत्कृष्ट कृतियों की रचना की। कहानी, उपन्यास, जीवनी, यात्रा-संस्मरण तथा आलोचना-चिन्तन आदि सभी क्षेत्रों में उन्होंने अपनी उत्कृष्टता प्रमाणित की। हिन्दी साहित्य कोश के दोनों भागों के संपादन में वे संयोजक रहे। इसके अतिरिक्त उन्होंने नयी कविता आन्दोलन के दौर की अत्यन्त चर्चित पत्रिका 'क, ख, ग' का भी संपादन किया। शिमला के उच्च अध्ययन संस्थान के अंतर्गत उन्होंने 'मानवीय संस्कृति की अभिव्यक्ति का रचनात्मक आयाम : हिन्दी भक्ति-काल के प्रमुख सन्दर्भ में' विषय पर जो शोध कार्य किया था उसमें मुख्यतः अध्ययन के लिए चार प्रमुख कवियों -- कबीर, जायसी, सूर और तुलसी -- को केन्द्रीय दृष्टि में रखा गया था। इस अध्ययन का पहला भाग 'मानवीय संस्कृति की अभिव्यक्ति का रचनात्मक आयाम' स्वतंत्र पुस्तक के रूप में प्रकाशित हुआ। दूसरे भाग के अंतर्गत उसी मूल दृष्टि से 'कबीर' एवं 'जायसी' का अध्ययन अलग-अलग पुस्तकों के रूप में प्रकाशित हुआ, जिसमें प्रचलन से भिन्न दृष्टि निहित थी।